Momo Paradise เป็นร้านชาบูยอดฮิตแนะนำของทางวงในค่ะ เคยลองทานมาสองสาขาคือสาขานี้และอีกสาขาที่ terminal21 ไม่รู้ว่าอุปทานไปเองรึป่าวว่าน้ำจิ้มงาที่ terminal เหมือนว่าจะอร่อยกว่าค่ะ 555 แต่รู้สึกว่าพนักงานที่ terminal บริการดีกว่า กระตือรือร้นกว่า ทั้งรู้สึกเองและมีคนมาเล่าค่ะ ส่วนนึงอาจจะเป็นเพราะที่นี่คนใช้บริการเยอะกว่าก็เป็นได้ 

ที่โมโม่นี้การตกแต่งร้านคล้ายคลึงสาขาอื่นค่ะ คือมีแบบนั่งเก้าอี้ยาวและเก้าอี้เดี่ยว รับได้ทั้งแขกจำนวนมากน้อย เป็นสไตล์ชาบูสุกี้ เสริฟเนื้อหรือหมูมีให้เลือก ทั้งเนื้อทั้งหมูนี่นุ่มมากค่ะ สไลด์มาได้ขนาดกำลังดี ส่วนผักจะเดินไปตักเองที่บาร์ ชาบูจะเป็นน้ำใสทานกลับน้ำจิ้มงาที่เข้มข้นได้รสชาติและซอสปอนซู ส่วนสุกี้ยากี้เป็นน้ำดำรสเค็มทานโดยชุบไข่ดิบก่อน ถ้าเป็นชุดชาบูชาบู/สุกี้ยากี้ อย่างใดอย่างหนึ่งราคา 399฿ ถ้าเป็นสองน้ำคือสั่งทั้งสองแบบจะราคา 449฿  ทั้งสองแบบเลือกทานกับข้าว/โมจิ ได้ ส่วนเครื่องดื่มถ้าเลือกโปร All you can drink รีฟิลได้ 39฿ จะเลือกทานได้ทั้งเครื่องดื่มร้อนเย็น ส่วนตัวชอบชาขาวใบเตยว่านหางจระเข้และชาเย็นมากค่ะ 555+

ชุดสุกี้นั้นจะมีน้ำซุปเค็มมาไว้ให้เติมด้วยที่โต๊ะค่ะ ที่นี่คิดค่าบริการ 10% และ vat อีก7% โชคดีที่มีโปร JCB มาช่วยไว้ลดไป 20% พอไหวค่ะ ;))